# ג'ומלה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מחולל אתרים ג'ומלה.

ג'ומלה הינו מחולל אתרים ומנהל תכנים (CMS) ויזואלי רב פלטפורמי, המבוסס על שפת PHP ובסיס נתונים MySQL, וניתן להתקינו בשרת אפאצ'י על מערכות לינוקס ועל שרת חלונות (אף מקומי) שמותקן עליו IIS. הג'ומלה מופץ תחת רישיון של הקוד הפתוח, ומבוסס על מחולל האתרים ממבו והתפצל ממנו לאחר שהחברה שתמכה בפיתוח הממבו ביקשה להופכה לתוכנה מסחרית.

התפיסה הבסיסית בפיתוח של ג'ומלה היא ליצור כלי שישמש בסיס ותשתית יעילה למנהל תכנים, שיהיה פתוח וגמיש לפיתוח רכיבים בידי צד שלישי. כמו מחוללים רבים הוא מורכב מצד של מנהל ומצד של משתמש הגולש באתר. כל הפריטים בכל היבט של הג'ומלה בצד המנהל, מאורגנים במבנה טבלאי. ניתן להקים אתר בג'ומלה בקלות ובזמן קצר מבלי לדעת תכנות או קוד HTML, תוך שימוש בו ברכיבים מוכנים שמשתלבים בג'ומלה.

לג'ומלה פתיחות וגמישות חזקה. כך למשל אפשר להתקין במערכת כמה עורכי מעבד תמלילים ויזואלים, ולהגדיר שמשתמש מסוים יקבל כבררת מחדל עורך מסוים. ניתן שכמה אנשים בו זמנית יערכו את התכנים של האתר, בשל קיום מערכת נעילות שמבקרת התנגשויות עריכה. לג'ומלה קיים מאגר שלם של סקינים, וניתן לשנות מראה של אתר מיום ליום בכמה הקלקות עכבר.

### [עריכה] יכולות עיקריות המובנות בג'ומלה:

צד המנהל של ג'ומלה 1.5 בגרסה עברית. בתמונה אפשר לראות את רשימת הדפים מסודרים בטבלה.

- תפריטים. אפשר ליצור מספר רב אובייקטים תפריטים, שכל אחד מהם מורכב מפריטים של תפריטים, שיכולים להצביע על תוכן, קישור, רכיב וכדומה.
- תכנים (דפים). ישנם שני סוגים של תכנים. סטאטיים ודינמיים. סטטיים מופיעים באתר כאשר התפריט שמצביע עליהם נלחץ. הדינמיים מורכבים יותר ויכולים להיות מסווגים, לפי קטגוריות, ולהופיע בכל מיני הקשרים.
- אזורים. עמוד האינטרנט כפי שנראה לגולש מורכב מהרבה מאוד אזורים, עליון, תחתון, מרכזי, חלק ימני, חלק שמאלי ועוד. ואפשר לקבוע במודולים כל מודול באיזה אזור יופיע ובאיזה עמודים. עמוד בית, חלק או הכל.
- מנהל משתמשים - מנהל את כל המשתמשים באתר כולל מנהלים, לפי קטגוריות ואת ההרשאות שהם מקבלים. כאשר אדם נרשם בעמוד האינטרנט הוא רשום באתר תחת הסיווג הנמוך ביותר שקיים.
- מנהל אשפה - מנהל את התפריטים והתכנים שהושלכו לאשפה, ומאפשר למחזר אותם במקרה של חרטה.
- Banner Manager - מנהל באנרים, כולל רישום של מספר הקליקים, על כל באנר.
- Contact Manager - מנהל קשר. בתפריטים אפשר לבחור למי רוצים לשלוח הודעה.
- Mass Mail - משלוח אימייל מהאתר למשתמשים לפי קבוצות.
- Template Manager - מנהל תבניות של האתר. אפשר לערוך את קובצי הCSS והHTML של כל טמפלט, ולהוסיף טמפלטים שנוצרו בידי אחרים.
- Weblink Manager - מנהל של לינקים לפי קטגוריות. משתמש רשום יכול להוסיף לינקים. לכל לינק קיים מונה הסופר את ההקלקות עליו.
- Poll Manager - מנהל סקרים. אפשר לרשום מספר רב של סקרים, לשמור ולהראות תוצאות לגולשים. גולש לא יכול להצביע פעמיים מאותו מחשב.
- סטטיסטיקה - נותן התפלגות של גלישה לפי דפדפנים ומערכות הפעלה. מספר כניסות לכל העמודים. והתכנים שאנשים חיפשו באתר באמצעות רכיב החיפוש.
- מנהל תוספים - מאפשר להוסיף רכיבים תכנותיים להרחבת התפקודיות של האתר. הרכיבים התכנותיים מורכבים משלשה סוגים: תוספים שכוללים לוגיקה תכנותית, מודולים שמתבססים על תוספים וניתן לשלב באזורי דף, וממבוטים שניתן לשלב בתוך עורך הטקסט.

ישנו ניהול באמצעות עוגיות בלא מעט היבטים של הג'ומלה. כמו זכירת משתמש ואי מתן הצבעה פעמיים בסקרים.

במהלך הגלישה אפשר להמיר כל עמוד לדף PDF, לקבל בגרסת הדפסה או לשלוח באימייל. (יש שלשה כפתורים מובנים המיועדים לשם כך לגולש).

לג'ומלה רכיבים רבים שנוצרו בידי צד שלישי (בסוף 2006 כאלף רכיבים) ורובם תחת רישיון הקוד הפתוח, החל מלוח שנה ואירועים, מילון מונחים, סטטיסטיקה מפורטת, מנהל הורדות והעלאות של קבצים, ניהול רשימות תפוצה, מנהלי טפסים, גיבוי אתר, מנהל הרשאות, פורומים, ועד חנות אלקטרונית, רכיבים לתצוגת פלאש ווידאו ואף רכיב המשלב את היכולות של אתרי ויקימדיה באתר ג'ומלה.

הג'ומלה תומך בשימוש בתבניות, כך שניתן לשנות את המראה של האתר בבחירת תבנית אחרת בלחיצת עכבר. ניתן לבחור שדפים מסויימים באתר ישתמש בתבניות שונות במקביל. וניתן לעשות שגולש יבחר תבנית מועדפת. קיימות מאות רבות של תבניות שנוצרו בידי מפתחים צד ג' והן זמינות בחינם.

פרויקט ג'ומלה זכה בפרס לפרויקט הקוד הפתוח הטוב ביותר לשנת 2005, בתערוכת LinuxWorld באוקטובר 2005. פרס נוסף ניתן אישית למפתח גרעין הפרויקט, בריאן טימן.

בשנת 2006 זכה ג'ומלה במקום הראשון בתואר מערכת הניהול התוכן הטובה ביותר בתחרות של packtpub, שבה השתתפו מעל 70 מערכות ניהול תוכן. בתוצאה שהתקבלה ע"י צוות שופטים וכ-16,000 מצביעים, הוא צויין לטובה במיוחד בשל קלות התקנתו, התוספים הרבים, התיעוד המקיף והממצה, ממשק הניהול האינטואיטיבי, והקהילה הגדולה והפעילה מאוד שלו.

מנהל תוכן זה זוכה לפופולריות שהולכת וגוברת, וישנן חברות כדוגמת מכללת הייטק, שמציעות קורסים לפיתוח אתר באמצעותו.

בסוף פברואר 2006, ג'ומלה שוחררה בגרסה 1.0.8. בסוף 2006 שוחררה גרסת 1.5 בטה. לקראת תחילת 2007 אמורה לצאת גרסה 1.5, שמתוכננים בה כמה שינויים גדולים לעומת הגרסה הקיימת ובהם מעבר לUTF-8 ,XHTML ,patTemplates, תכנות מונחה עצמים, תמיכה בבסיסי נתונים שונים, ממשק נוח יותר לחיבור תוכנות חיצוניות, תמיכה בעברית כבר בשלב הפיתוח ועוד.

## [עריכה] קישורים חיצוניים

- אתר ג'ומלה העולמי
- קהילת מפתחי ג'ומלה ישראל בעברית
- תבניות עיצוב ומדריכים על ג'ומלה בעברית
- ג'ומלה גרסה 1.0.11 בעברית - אתר ג'ומלה ישראל
- גרסה להורדה של ג'ומלה 1.5 ביטא בעברית, אתר ג'ומלה ישראל
- כתבה על ג'ומלה, אתר NRG*

## [עריכה] אתרים לדוגמא

- אתר הדגמה של ג'ומלה 1.5
- אתר הדגמה של ג'ומלה 1.0.11

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9E%D7%9C%D7%94.html

קטגוריות: תוכנה חופשית | קוד פתוח

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Dansk
- Deutsch
- Español
- Suomi
- Français
- Bahasa Indonesia
- Italiano
- Kurdî / كوردي
- Nederlands
- Norsk (bokmål)
- Polski
- Português
- Русский
- ไทย
- Türkçe